|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**  **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΔΗΜΟΣΙΟΥ ΤΟΜΕΑ**  **ΔΙΕΥΘΥΝΣΗ ΑΞΙΟΛΟΓΗΣΗΣ ΚΑΙ ΠΑΡΑΚΟΛΟΥΘΗΣΗΣ ΔΙΑΔΙΚΑΣΙΩΝ ΕΠΙΛΟΓΗΣ ΚΑΙ ΠΕΙΘΑΡΧΙΚΩΝ ΘΕΜΑΤΩΝ** |  | **ΑΝΑΡΤΗΤΕΑ**  **ΕΠΕΙΓΟΝ**  Αθήνα, 24 Ιουλίου 2018    **Αριθμ. Πρωτ.:**  ΔΑΠΔΕΠ/Φ.2/ 46 /οικ. 26897  **ΠΡΟΣ : Όπως ο πίνακας αποδεκτών** |
| Ταχυδρομική Διεύθυνση: Βασ. Σοφίας 15  106 74, Αθήνα  Τηλ.: 2131313390, -3240, - 3385, -3321  Fax: 2131313389 |  |

**ΘΕΜΑ: Ολοκλήρωση της ηλεκτρονικής υποβολής των εκθέσεων αξιολόγησης για την αξιολογική περίοδο του έτους 2017**

Σε συνέχεια των με αριθμ. ΔΑΠΔΕΠ/Φ.2/36/οικ.18809/24-5-2018 (ΑΔΑ: 6ΜΦ5465ΧΘΨ-ΗΑΦ), αριθμ. ΔΑΠΔΕΠ/Φ.2/39/οικ. 19933/1-6-2018 (ΑΔΑ:7ΘΔ1465ΧΘΨ-ΚΑΧ) και αριθμ. ΔΑΠΔΕΠ/Φ.2/41/οικ.22046/19-6-2018 ( ΑΔΑ: 6104465ΧΘΨ-ΟΣΚ) εγκυκλίων της Υπηρεσίας μας με τις οποίες ενημερωθήκατε για το χρονικό διάστημα και τις επιμέρους φάσεις διενέργειας της αξιολόγησης για την αξιολογική περίοδο του έτους 2017 (ΥΑ ΔΑΠΔΕΠ/Φ.2/35/οικ.18485/22-5-2018, ΦΕΚ 1882/Β/24-5-2018 και ΥΑ ΔΑΠΔΕΠ/Φ.2/40/οικ.21465/14-6-2018, ΦΕΚ 2271/Β/15-6-2018), σας πληροφορούμε τα εξής:

**Α.** Κατόπιν σημαντικού αριθμού αιτημάτων των φορέων δεδομένου του ιδιαίτερου φόρτου που σημειώθηκε στην πλατφόρμα ηλεκτρονικής αξιολόγησης κατά τις δύο τελευταίες ημέρες υποβολής των εκθέσεων από τους Β’ Αξιολογητές και προκειμένου να αποφευχθεί επιπλέον διοικητική επιβάρυνση στις οικείες Διευθύνσεις Διοικητικού/Προσωπικού, η λειτουργικότητα της εφαρμογής για το **στάδιο του Β’ Αξιολογητή**  θα παραμείνει ενεργή από την **Τετάρτη 25 Ιουλίου 2018 έως και την Παρασκευή 27 Ιουλίου 2018.**

Οι οικείες Διευθύνσεις Διοικητικού/Προσωπικού παρακαλούνται να ενημερώσουν, με κάθε πρόσφορο τρόπο, όλους τους υπαλλήλους - Αξιολογητές Β’ αρμοδιότητάς τους, προκειμένου να ολοκληρωθεί η υποβολή των εκθέσεων αξιολόγησης εντός του ανωτέρω χρονικού διαστήματος.

**Β.** Προϋπόθεση για την ολοκλήρωση των διαδικασιών ηλεκτρονικής αξιολόγησης για την αξιολογική περίοδο του 2017 είναι η ενημέρωση της ειδικής εφαρμογής με τις περιπτώσεις που οι εκθέσεις αξιολόγησης υποβλήθηκαν σε έντυπη μορφή, σύμφωνα με τις προϋποθέσεις που τέθηκαν με τις ως άνω εγκύκλιες οδηγίες της Υπηρεσίας μας. Για το παρόν στάδιο, οι οικείες Διευθύνσεις Διοικητικού/Προσωπικού οφείλουν να καταχωρίσουν άμεσα τον συνολικό αριθμό των εκθέσεων αξιολόγησης που υποβλήθηκαν σε έντυπη μορφή για τους υπαλλήλους αρμοδιότητάς τους. Η καταχώριση θα γίνει μέσω της μικροεφαρμογής «Στατιστικά» στην ηλεκτρονική πλατφόρμα για την αξιολόγηση, όπου ήδη έχουν πρόσβαση οι οικείες Διευθύνσεις Διοικητικού/ Προσωπικού **σε ειδική αναφορά «*Εισαγωγή αριθμού έντυπων αξιολογήσεων*» που θα είναι διαθέσιμη από τη Δευτέρα 30 Ιουλίου 2018 έως την Παρασκευή 3 Αυγούστου 2018.**

Για τις περαιτέρω ενέργειες των οικείων Διευθύνσεων Διοικητικού/Προσωπικού με τις οποίες ολοκληρώνονται οι διαδικασίες αξιολόγησης για την αξιολογική περίοδο του έτους 2017 θα εκδοθεί νεότερη διευκρινιστική εγκύκλιος στο προσεχές διάστημα.

Οι Διευθύνσεις Διοικητικού/Προσωπικού παρακαλούνται να κοινοποιήσουν, με κάθε πρόσφορο τρόπο, την παρούσα σε όλους τους υπαλλήλους αρμοδιότητάς τους καθώς και στους φορείς που εποπτεύουν.

Η Διεύθυνση Προσωπικού Τοπικής Αυτοδιοίκησης του Υπουργείου Εσωτερικών παρακαλείται για την άμεση κοινοποίηση της παρούσας στους ΟΤΑ α’ και β’ βαθμού.

Η παρούσα εγκύκλιος βρίσκεται στην ηλεκτρονική διεύθυνση της Υπηρεσίας μας [www.minadmin.gov.gr](http://www.minadmin.gov.gr), στη διαδρομή: *Διοικητική Ανασυγκρότηση – Ανθρώπινο Δυναμικό – Αξιολόγηση*.

**Η Υπουργός**

**Όλγα Γεροβασίλη**

**ΠΙΝΑΚΑΣ ΑΠΟΔΕΚΤΩΝ**

1. **Όλα τα Υπουργεία**

Διευθύνσεις Διοικητικού/Προσωπικού

1. **Γενικές και Ειδικές Γραμματείες Υπουργείων**

Διευθύνσεις Διοικητικού/Προσωπικού

1. **Όλες τις αυτοτελείς Γενικές και Ειδικές Γραμματείες**

Διευθύνσεις Διοικητικού/Προσωπικού

1. **Όλες τις Αποκεντρωμένες Διοικήσεις**

Διευθύνσεις Διοικητικού/Προσωπικού

1. **Όλες τις Ανεξάρτητες Αρχές**
2. **ΥΠΕΣ, Διεύθυνση Προσωπικού Τοπικής Αυτοδιοίκησης** [info@ypes.gr](mailto:info@ypes.gr)
3. **ΝΣΚ, Διεύθυνση Διοικητικού και Λειτουργικής Υποστήριξης** tdprosopikou@nsk.gr

**ΚΟΙΝ.**:

1. Γραφεία Υπουργών, Αναπληρωτών Υπουργών και Υφυπουργών
2. Γραφεία Γενικών Γραμματέων
3. Γραφεία Ειδικών Γραμματέων
4. Α.Δ.Ε.Δ.Υ.adedy@adedy.gr

**ΕΣΩΤΕΡΙΚΗ ΔΙΑΝΟΜΗ:**

* Γραφείο κας Υπουργού
* Γραφείο κου Γενικού Γραμματέα
* Γραφεία κ.κ. Προϊσταμένων Γενικών Διευθύνσεων
* Γραφεία κ.κ. Προϊσταμένων Διευθύνσεων
* ΔΙΠΥΔΥ (για ανάρτηση στην ιστοσελίδα του Υπουργείου)